বের্তিল উলিন
বের্তিল উলিন (সুয়েডিয়: [ˈbæ̌ʈːɪl ʊˈliːn]) (২৩ এপ্রিল ১৮৯৯ - ৩ আগস্ট ১৯৭৯) একজন সুয়েডীয় অর্থনীতিবিদ এবং রাজনীতিবিদ ছিলেন। তিনি ১৯২৯ থেকে ১৯৬৫ সাল পর্যন্ত স্টকহোম স্কুল অফ ইকোনমিক্সের অর্থনীতির অধ্যাপক ছিলেন। এছাড়াও তিনি লিবারেল পিপলস পার্টি (সুইডেন) দল এর নেতা ছিলেন, এটি একটি সামাজিক-উদারবাদী দল যেটি সেই সময়ে শাসক সোশ্যাল ডেমোক্রেটিক পার্টির বিরোধী বৃহত্তম দল ছিলো, ১৯৪৪ সাল থেকে ১৯৬৭ সাল পর্যন্ত। দ্বিতীয় বিশ্বযুদ্ধের সময় তিনি ১৯৪৪ থেকে ১৯৪৫ সাল পর্যন্ত সুয়েডীয় কোয়ালিশন সরকারে বাণিজ্য ও শিল্পমন্ত্রী হিসেবে সংক্ষিপ্তভাবে দায়িত্ব পালন করেন। তিনি ১৯৫৯ এবং ১৯৬৪ সালে নর্ডিক কাউন্সিলের সভাপতি ছিলেন। উলিনের নাম আন্তর্জাতিক মুক্ত বাণিজ্যের মানক গাণিতিক মডেলগুলির একটিতে রয়েছে, হেকশার-উলিন প্রতিমান, যেটি তিনি এলি হেকসারের সাথে একসাথে তৈরি করেছিলেন। ১৯৭৭ সালে ব্রিটিশ অর্থনীতিবিদ জেমস মেডের সাথে "আন্তর্জাতিক বাণিজ্য এবং আন্তর্জাতিক পুঁজি আন্দোলনের তত্ত্বে তাদের পাথব্রেকিং অবদানের জন্য" তিনি যৌথভাবে অর্থনৈতিক বিজ্ঞানে নোবেল মেমোরিয়াল পুরস্কার লাভ করেন।